钦定古今图书集成/理学汇编/文学典/第184卷 > 《书松醪赋后》前人
## 钦定古今图书集成/理学汇编/文学典/第184卷 > 《书松醪赋后》前人

予在资善堂与吴传正为世外之游。及将赴中山，传
正赠予“张遇易水供堂”墨一丸而别。绍圣元年闰四
月十五日，予赴英州，过韦城，而传正之甥欧阳思仲
在焉，相与谈，传正高风叹息久之。始，予尝作《洞庭春
色赋》，传正独爱重之，求予亲书其本。又近作《中山松
醪赋》，不减前作。独恨传正未见，乃取李氏澄心堂纸，
杭州程奕鼠须笔，传正所赠《易水供堂墨录》本，以授
思仲，使面授传正，且祝深藏之。传正平生学道既有
得矣，予亦窃闻其一二，今将适岭表，恨不及一别，故